er smávaxin vatnajurt af græðisúruætt sem vex ýmist í vatni með flotblöð fljótandi á yfirborðinu , eða liggur ofan á leðju þegar vatnið hefur fjarað ofan af henni . Hún er fíngerð og læpuleg og vex oft í flækjum . Hún má heita nokkuð algeng á láglendi um allt land , þó er varla eins mikið af henni eins og síkjabrúðu . Blöð vorbrúðunnar eru af tveim gerðum . Kafblöðin eru gagnstæð , striklaga , 7 - 10 mm löng , 0,5 - 1 mm á breidd , buguð í endann . Flotblöðin eru frambreið ( um 2 mm ) , með ávölum enda og mynda þétta þyrpingu á greinendum í vatnsyfirborðinu . Blómin eru í blaðöxlunum , einkynja , blómhlífarlaus . Karlblómin hafa aðeins einn fræfil . Kvenblómin hafa eina frævu með tveim frænum . Aldinið er móleitt , öfugegglaga eða öfughjartalaga , örlítið ílangt . Vorbrúða , flotblöð ofan á polli , mynd tekin árið 1984